Velkomst
Velkommen til Generalforsamling i G/F Boesagerparken. Jeg vil i det følgende kort redegøre for foreningens virke, aktiviteter og for bestyrelsens sammensætning i det forgangne år. Endvidere vil jeg forsøge at give et indblik i de aktiviteter og projekter vi har gennemført de opgaver og projekter vi har igangsat, og et overblik over de projekter vi har i støbeskeen.

Bestyrelsen
Bestyrelsen konstituerede sig efter sidste generalforsamling på følgende måde:
· Formand Bjarne Broholt Rasmussen
· Næstformand Kathrine Arenstorff
· Medlem Claus Wissing Jensen 
· Medlem Marc Førster
· Medlem Torben Daniel Hvid Troelsen
· Suppleant Thomas Sindahl
· Kasserer Karen Dupont Jensen

Der er gennem året afholdt 10 bestyrelsesmøder, samt en lang række møder hvor forskellige repræsentanter fra bestyrelsen har afholdt møder med leverandører, gartnere, gårdmænd, mfl. 

Aktiviteter og resultater

Bestyrelsen afholdt i januar et længere møde hvor vi fik beskrevet og prioriteret de mange opgaver og projekter der ligger foran os - udover de normale driftopgaver. 
Vi valgte at lave en 10 år plan, hvor vi har forsøgt at indplacere de vigtigste og ofte også dyreste elementer uden det rækkefølge eller projekt er mejslet i granit.
10 årsplanen kan tilgås på hjemmesiden.

Vi har det forgangne år haft følgende aktiviteter 

· Jubilæumsfest med + 80 deltagere
· Igangsat udbygning til ladestandere
· Igangsat udbygning til affaldssortering
· Undersøgt mulighed for montering af solceller på tagene
· Opmærket nye parkeringspladser
· Igangsat trafikdæmpende foranstaltninger herunder bom ved udkørsel fra sti
· Igangsat projekt omkring renovering af legeplads
· Fået tilknyttet ny gårdmand, Steffen, som afløser for Hans
· Igangsat markante beskæringer af de store træer
· Gennemført kassererskifte og tilknyttet ny kasserer Karen
· Udover ovenstående har vi gennemført de sædvanlige opgaver omkring den løbende drift herunder havedage, vedligehold af skrænter, kloak asfalt mm, 




Økonomi
Vi er fortsat en meget sund forening, og vi passer på vores omkostninger. 
Vi kigger dog ind i række økonomiske udfordringer i forbindelse med anlægsopgaver i 2024. Budget og regnskab gennemgås senere, men i grove træk vil jeg nævne anlægsudgifterne

1:	Vi har besluttet at Igangsætte infrastruktur og opførelse af 6 Ladestandere, med mulighed for senere udbygning.
2:	Vi ønsker at gennemrenoverer legepladsen.
3:	Vi er blevet pålagt at investere i affaldssortering, og har valgt en løsning der optager mindst mulig plads på fællesarelser/parkeringsplads

Vi kan selvsagt ikke indeholde ovenstående aktiviteter i den løbende drift, og derfor forslår vi at investeringbeløbet tages fra de frie midler/Områdeopsparingen.


Budskaber 
Vi mener det er vigtigt, at vi værner om vores grønne arealer, og at vi forsøger at få skabe et udtryk for området der afspejler orden, redelighed, og ikke mindst at området er renholdt. 
Derfor er det vigtigt, at vi ikke maler vores huse i andre farver end dem der er godkendt. At biler ikke står på parkeringspladser uden nummerplader, at storskald ikke sættes ved siden af skraldespande, eller på parkeringspladsen samt, at hække og skråninger foran hver enkelt husejers ydersider holdes som beskrevet i vedtægterne.

Det er også vigtigt at vi udviser godt naboskab. Der står intet i vores regler eller vedtægter om hvor længe vi må ”larme” i hverdagen eller i weekenderne. Med larme mener vi brug af boremaskiner, græsslåning, løvblæsere og andet der kan være til gene for dine naboer pga støj. 
Vi ønsker ikke i bestyrelsen at nedfælde rigide regler der ikke har en chance for at blive overholdt, eller hvor der ikke er sanktionsmuligheder. Vi ønsker dog at opfordre til at banal høflig dialog. 
Så er du ved at restaurere dit hus, eller er det uopsætteligt at der skal larmes så informer dine naboer, og tag hensyn til hinanden. 
 
Tak 
På egne vegne vil jeg gerne takke hele bestyrelsen, incl. Supplant for et supergodt samarbejde gennem hele året. Tak for den kæmpe indsats I har givet for fællesskabet. Jeg vil også sige en særlig tak til Kathrine, der efter en årrække som formand, og nu næstformand vælger at takke af for denne gang.

